Festina lente (most)

Festina lente (Požuri polahko) je most preko rijeke Miljacke u Sarajevu izgrađen 2012.

 Opis i izgradnja 
Most spaja šetalište Obale Maka Dizdara ispred Akademije Likovnih umjetnosti u Sarajevu i Radićevu ulicu. Na početku mosta, s obje strane, nalaze se ploče s natpisima Festina lente (Požuri, polahko). Posebnost koja most izdvaja naspram drugih, sarajevskih mostova jeste to što dvije strane mosta počinju pod različitim uglovima konstrukcija mosta i na sredini tvore petlju, heliks ili kapiju. Na proširenoj površini koju natkriva petlja nalaze se dvije klupe, što prostor sredine mosta pretvara u mini trg.

Izgradnju mosta, čija je vrijednost skoro dva miliona KM, finansirala je Općina Centar. Idejni projekat za most su uradili studenti Akademije likovnih umjetnosti, smjera produkt dizajn: Adnan Alagić, Amila Hrustić i Bojana Kanlić  . Gradilište za ovaj projekt otvoreno je 20. oktobra 2011, a izgradnja mosta bila je završena početkom jula 2012.

Most je svečano otvoren 22. augusta 2012. Uslijed oštećenja saniran je 2022.

 Reference 

Kategorija:Mostovi u Sarajevu
Kategorija:Građevine u Sarajevu
Kategorija:Mostovi završeni 2012.
Kategorija:Centar (Sarajevo)
Kategorija:Mostovi u Bosni i Hercegovini iz perioda samostalnosti
Kategorija:Mostovi na Miljacki